Dinasti Kelapan Mesir

Dinasti Kelapan Mesir purba (Dinasti VIII) ialah sebuah dinasti firaun yang kurang dikenali dan berjangka pendek, yang memerintah secara berturut-turut dalam tempoh singkat pada awal abad ke-22 SM, dan berkemungkinan berpusat di Memphis. Dinasti Kelapan memegang kuasa pada suatu zaman yang dikenali sebagai penghujung Kerajaan Lama atau permulaan Tempoh Perantaraan Pertama. Kuasa firaun ketika itu semakin lemah manakala kuasa gabenor-gabenor wilayah, dipanggil nomark, semakin penting, dengan negara Mesir pada masa itu secara efektifnya berubah menjadi sistem feudal. Walaupun terdapat hubungan rapat antara raja-raja Memphis dan nomark yang berkuasa, terutamanya di Coptos, Dinasti Kelapan akhirnya digulingkan oleh nomark Heracleopolis Magna, yang mengasaskan Dinasti Kesembilan. Dinasti Kelapan kadangkala dikelompokkan dengan Dinasti Ketujuh yang sebelumnya kerana ketiadaan bukti arkeologi untuk Dinasti Ketujuh, yang dianggap oleh sesetengah sarjana mungkin fiksyen.

Ahli Mesir purba menganggarkan bahawa Dinasti Kelapan memerintah Mesir selama lebih kurang 20–45 tahun dan pelbagai tarikh telah dicadangkan: 2190–2165 SM, 2181–2160 SM,Peter Clayton: Chronicle of the Pharaohs, Thames & Hudson Ltd, second printing edition 1994, , available online, see p. 70 2191–2145 SM, 2150–2118 SM.Thomas Schneider dalam Erik Hornung, Rolf Krauss dan David A. Warburton (penyunting): Ancient Egyptian Chronology, Handbook of Oriental Studies, Brill 2012, , available online copyright-free, see p. 491

Sumber

Sejarah
Sumber Zaman Kerajaan Baru
Dua sumber sejarah dari Zaman Kerajaan Baru menyenaraikan raja-raja yang tergolong dalam Dinasti Kelapan. Sumber terawal dan utama mengenai Dinasti Kelapan ialah senarai raja Abydos, ditulis semasa pemerintahan Seti I. Raja-raja yang disenaraikan dalam entri 40 hingga 56 senarai raja Abydos diletakkan antara penghujung Dinasti Keenam zaman Kerajaan Lama dan permulaan Dinasti Kesebelas zaman Kerajaan Pertengahan. Selain itu, nama-nama raja ini berbeza daripada yang diketahui dari Dinasti Kesembilan dan Kesepuluh, yang tiada dalam senarai Abydos. Oleh itu, entri 40 hingga 56 senarai ini dimasukkan ke dalam Dinasti Ketujuh dan Kelapan.

Sumber Zaman Kerajaan Baru yang lain mengenai Dinasti Kelapan ialah kanun Turin, ditulis semasa pemerintahan Ramses II. Papirus Turin disalin daripada sumber yang lebih awal yang, seperti yang ditunjukkan oleh ahli Mesir purba Kim Ryholt, sendiri penuh dengan lakuna dan pastinya dalam keadaan teruk. Selain itu, papirus Turin sendiri rosak teruk dan sukar dibaca. Secara keseluruhannya, tiga nama hadir pada serpihan-serpihan papirus yang mungkin untuk raja-raja Dinasti Kelapan. Ini ialah Netjerkare Siptah, satu nama lagi yang sukar dibaca, dan akhirnya, Qakare Ibi, raja ke-53 dalam senarai raja Abydos. Nampaknya ada ruang untuk duaSmith, W. Stevenson. The Old Kingdom in Egypt and the Beginning of the First Intermediate Period, dalam The Cambridge Ancient History, vol. I, part 2, ed. Edwards, I.E.S, et al. p.197. Cambridge University Press, New York, 1971 atau tiga lagi raja sebelum penghujung dinasti seperti yang direkodkan dalam senarai. Ini menunjukkan bahawa bahagian yang hilang dalam kanun Turin mungkin mengandungi raja-raja dalam daftar ke-51 hingga ke-55 Senarai Raja Abydos. Oleh sebab papirus Turin tidak memasukkan sembilan raja pertama dalam senarai Abydos, W.C. Hayes berpendapat munasabah bahawa orang Mesir mungkin membahagikan Dinasti VII dan VIII pada ketika ini.

Sumber Zaman Ptolemaik
Pendeta Mesir Manetho menulis sejarah Mesir pada abad ke-3 SM yang dikenali sebagai Aegyptiaca. Karya Manetho tidak terpelihara ke hari ini dan hanya diketahui melalui tiga penulis kemudian yang memetik daripadanya. Malangnya, ketiga-tiga sumber ini sangat sukar untuk digunakan. Sebagai contoh, mereka sering bercanggah antara satu sama lain, seperti dalam kes dua ahli sejarah purba – Sextus Julius Africanus dan Eusebius dari Caesarea – yang memetik bahagian Aegyptiaca mengenai Dinasti Ketujuh dan Kelapan. Africanus mendakwa bahawa Dinasti Ke-7 terdiri daripada 70 orang raja yang memerintah selama tujuh puluh hari di Memphis, dan Dinasti Ke-8 terdiri daripada 27 raja yang memerintah selama 146 tahun. Walau bagaimanapun, Eusebius merekodkan bahawa semasa Dinasti Ke-7 lima orang raja memerintah selama tujuh puluh lima hari, dan Dinasti Ke-8 termasuk lima raja yang memerintah selama 100 tahun. Tujuh puluh raja dalam tujuh puluh hari biasanya dianggap sebagai versi Manetho yang betul mengenai Dinasti Ketujuh, tetapi kemungkinan bukan akaun sejarah yang berasaskan fakta. Sebaliknya, ini ditafsirkan bahawa firaun-firaun zaman ini sangat singkat memerintah, dan bilangan tujuh puluh mungkin merupakan permainan kata kerana ini Dinasti Ketujuh Manetho.Grimal, Nicolas. A History of Ancient Egypt. p.138. Librairie Arthéme Fayard, 1988. Oleh sebab Manetho tidak memberikan data sejarah sebenar mengenai tempoh ini dan tiada bukti arkeologi untuk Dinasti Ketujuh yang muncul, ramai ahli Mesir purba berpendapat bahawa dinasti ini fiksyen.Jürgen von Beckerath, Handbuch der ägyptischen Königsnamen. Münchner ägyptologische Studien (in German). 49. Mainz: Philip von Zabern. . Mengenai Dinasti Kelapan, kini dipersetujui secara meluas bahawa anggaran tempohnya oleh Manetho jauh tersasar daripada realiti.

Bukti kontemporari
Bukti arkeologi utama untuk raja-raja Dinasti Kelapan ialah dekri diraja yang ditemui di Coptos, yang menamakan beberapa orang firaun terakhir dinasti. Bukti tentatif lanjut untuk raja-raja awal dinasti datang dari makam di Saqqara, terutamanya piramid Qakare Ibi di Saqqara. Selain itu, terdapat inskripsi diraja yang ditemui di Wadi Hammamat dan di Mesir Hulu, serta inskripsi bukan diraja dari Mesir Hulu juga.

Penghujung Kerajaan Lama dan kemerosotan menjadi huru-hara
Dinasti Kelapan secara tradisinya dikelaskan sebagai dinasti pertama Tempoh Perantaraan Pertama kerana sifat pemerintahan raja-rajanya yang singkat serta kekurangan bukti kontemporari, yang menunjukkan negara sedang masuk ke dalam keadaan huru-hara. Penilaian semula bukti arkeologi baru-baru ini menunjukkan kesinambungan yang kuat antara Dinasti Keenam dan Kelapan, jadi ahli Mesir purba Hratch Papazian telah mencadangkan bahawa Dinasti Kelapan dan bukannya Keenam harus dilihat sebagai penghujung zaman Kerajaan Lama.

Memandangkan lima raja Dinasti Kelapan mempunyai nama takhta Neferkare Pepi II sebagai sebahagian daripada nama mereka sendiri, mereka mungkin keturunan Dinasti Ke-6, yang cuba mengekalkan kuasanya.Grimal, Nicolas. A History of Ancient Egypt. p.140. Librairie Arthéme Fayard, 1988. Beberapa tindakan empat orang raja terakhir Dinasti VIII direkodkan dalam dekri mereka kepada Shemay, seorang wazir dalam tempoh ini, namun hanya Qakare Ibi boleh dikatakan ada hubungan dengan sebarang pembinaan tugu. Piramidnya telah ditemui di Saqqara berhampiran Pepi II dan, seperti pendahulunya, mempunyai Teks Piramid ditulis pada dinding-dinding.

Tanpa mengira berapa ramai raja yang sebenarnya ada, jelas bahawa dalam tempoh ini berlaku keruntuhan kuasa pusat Mesir. Pemerintah dinasti-dinasti ini berpusat di Memphis dan nampaknya bergantung pada kuasa para nomark Coptos, yang mereka anugerahkan gelaran dan penghormatan. Ini pasti tidak berhasil kerana Dinasti Kelapan akhirnya diguling oleh kumpulan saingan berpusat di Herakleopolis Magna.

Pemerintah
Kerana kekurangan bukti untuk Dinasti Ketujuh, semua raja yang disebut dalam senarai raja Abydos dalam entri selepas Merenre Nemtyemsaf II dan sebelum Montuhotep IIJürgen von Beckerath: Handbuch der ägyptischen Königsnamen, Münchner ägyptologische Studien, Heft 49, Mainz : Philip von Zabern, 1999, , lihat pp.66–71, dan p. 284 untuk pentarikhan Dinasti Ke-8. biasanya dimasukkan ke dalam Dinasti Kelapan. Mengikut Jürgen von Beckerath, mereka ialah:
+Dinasti VIII menurut von BeckerathNama Komen  Netjerkare Siptah Kadangkala dikelaskan sebagai raja terakhir Dinasti Ke-6. Mungkin sama dengan Nitocris. Menkare Mungkin dibuktikan oleh ukiran dari makam ratu Neit. Neferkare II  Neferkare Neby Merancang atau memulakan piramid "Neferkare Neby adalah Berkekalan dalam Hidup", mungkin di Saqqara. Djedkare Shemai  Neferkare Khendu  Merenhor  Neferkamin  Nikare Mungkin dibuktikan oleh meterai silinder.Peter Kaplony: Die Rollsiegel des Alten Reichs, vol. 2: Katalog der Rollsiegel, (= Monumenta Aegyptiaca. Vol. 3), La Fondation Égyptologique Reine Élisabeth, Brüssel 1981, isu 144. Neferkare Tereru  Neferkahor Dibuktikan oleh meterai silinder. Neferkare Pepiseneb Kanun Turin memberikan sekurang-kurangnya satu tahun.Kim Ryholt: "The Late Old Kingdom in the Turin King-list and the Identity of Nitocris", Zeitschrift für ägyptische, 127 (2000), p. 91 Neferkamin Anu  Qakare Ibi Kanun Turin memberikan pemerintahan dua tahun, satu bulan, satu hari.Jürgen von Beckerath: "The Date of the End of the Old Kingdom of Egypt", Journal of Near Eastern Studies 21 (1962), p. 143 Dibuktikan oleh piramidnya di Saqqara. Neferkaure Kanun Turin memberikan pemerintahan 4 tahun dan 2 bulan, dibuktikan oleh dekri mengenai kuil Min.Dekri pada katalog MET Khwiwihepu Neferkauhor Kanun Turin memberikan pemerintahan 2 tahun, 1 bulan dan 1 hari, dibuktikan oleh lapan dekri mengenai kuil Min,Darrell D. Baker: The Encyclopedia of the Pharaohs: Volume I - Predynastic to the Twentieth Dynasty 3300–1069 BC, Stacey International, , 2008, p. 271-272William C. Hayes: The Scepter of Egypt: A Background for the Study of the Egyptian Antiquities in The Metropolitan Museum of Art. Vol. 1, From the Earliest Times to the End of the Middle Kingdom , MetPublications, 1978, pp.136-138, available onlineSerpihan dekri pada katalog MET: serpihan 1, 2 dan 3. dan inskripsi dalam makam wazir Shemay.Nigel C. Strudwick, Ronald J. Leprohon ed.: Texts from the Pyramid Age, lihat pp.345-347, available online Neferirkare Kanun Turin memberikan pemerintahan 1 setengah tahun. Mungkin sama dengan Horus Demedjibtawy dan/atau Wadjkare. Jika ya, dia dibuktikan oleh dekri mengenai kuil Min. 

Ahli Mesir purba Hratch Papazian percaya bahawa rekonstruksi sedemikian memberikan terlalu menekankan penceritaan Manetho, yang mana Dinasti Ketujuh pada dasarnya fiksyen dan metafora huru-hara. Sebaliknya Papazian mencadangkan bahawa raja-raja terawal di atas ialah pengganti langsung Pepi II dan harus dimasukkan ke Dinasti Keenam, manakala yang selepas mereka tergolong dalam Dinasti Ketujuh yang singkat. Kemudian Dinasti Kelapan baru bermula dengan Qakare-Ibi yang begitu baik dibuktikan wujud:
+Dinasti VIII menurut PapazianNama  Qakare Ibi Neferkaure Khwiwihepu Neferkauhor Nama hilang  Neferirkare

Selain itu, identiti, kedudukan kronologi dan tempoh pemerintahan pemerintah berikut sangat tidak pasti: Wadjkare, Khuiqer, Khui dan Iytjenu.

Rujukan


Kategori:Negeri dan wilayah yang diasaskan pada alaf ke-3 SM
Kategori:Negeri dan wilayah yang dibubarkan pada alaf ke-3 SM
08
07
Kategori:Pengasasan alaf ke-3 SM di Mesir
Kategori:Pembubaran alaf ke-3 SM di Mesir
Kategori:alaf ke-3 SM di Mesir

de:Erste Zwischenzeit (Ägypten)#7. Dynastie